CELEX: 62022TN0061
Language: mt
Date: 2022-01-31 00:00:00
Title: Kawża T-61/22: Rikors ippreżentat fil-31 ta’ Jannar 2022 – OD vs Eurojust

14.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 119/57
            
         
      Rikors ippreżentat fil-31 ta’ Jannar 2022 – OD vs Eurojust
      (Kawża T-61/22)
      (2022/C 119/81)
      Lingwa tal-kawża: il-Franċiż
      
         Partijiet
      
      
         Rikorrent: OD (rappreżentant: N. de Montigny, avukat)
      
         Konvenuta: L-Aġenzija tal-Unjoni Ewropea għall-Kooperazzjoni fil-Ġustizzja Kriminali
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-17 ta’ Ġunju 2021;
               
            
                  —
               
               
                  tannulla, sa fejn huwa meħtieġ, inkwantu tagħti motivazzjoni addizzjonali, id-deċiżjoni tal-21 ta’ Ottubru 2021;
               
            
                  —
               
               
                  tikkundanna lill-Aġenzija tikkumpensa lir-rikorrenti fl-ammont ta’ EUR 35 000ex aequo et bono għad-danni psikoloġiċi, materjali u morali;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha kontra d-deċiżjoni ta’ riassenzjazzjoni, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq il-ksur tal-prinċipju ta’ kunfidenzjalità marbut mat-talba għal assistenza u mal-assenza ta’ apparenza ta’ imparzjalità fl-ipproċessar tal-fajl tagħha minn Eurojust.
               
            
                  2.
               
               
                  It-tieni motiv ibbażat fuq l-inkompetenza tad-direttur amministrattiv li jieħu d-deċiżjoni kkontestata, minħabba s-sitwazzjoni tiegħu ta’ kunflitt ta’ interess, tan-nuqqas ta’ imparzjalità tiegħu fil-konfront tar-rikorrenti, jew tal-inqas tal-assenza ta’ apparenza ta’ imparzjalità, u fuq il-ksur tar-regoli ta’ sostituzzjoni ta’ awtorità li għandha s-seta’ li tikkonkludi kuntratti ta’ impenn f’każ ta’ nuqqas ta’ kapaċità ta’ intervent.
               
            
                  3.
               
               
                  It-tielet motiv ibbażat fuq l-abbuż ta’ proċedura u ta’ użu ħażin ta’ poter min-naħa tad-direttur amministrattiv.
               
            
                  4.
               
               
                  Ir-raba’ motiv ibbażat fuq li r-riassenjazzjoni fl-allegat interess tas-servizz saret bi ksur tad-dmir ta’ premura, mingħajr ma ttieħed inkunsiderazzjoni l-interess tal-membru tal-persunal u lanqas l-interess tas-servizz, mingħajr l-osservanza tad-dritt għal smiegħ u tal-bżonn li tiġi mmotivata d-deċiżjoni li taffettwa l-interessi tal-membru tal-persunal ikkonċernat.